Riina Solman: viimase eestlase ootus peab lõppema
#000003
Neid, kes püüavad mõelda selles suunas, kuidas rahvaarvu kahanemist peatada, teha nii, et meie peredes sünniks ja kasvaks rohkem lapsi, et oleks rohkem suuri peresid, peetakse pigem lootusetuteks unistajateks, kirjutab rahvastikuminister Riina Solman.
#000005
Kohtusin mõned nädalad tagasi Saaremaa arengukonverentsil rahvastikuprognoosist kõneledes toredate saarlastega, kes küsisid pärast esitlust esimese küsimusena, et kas me peame ikka nii pessimistlikult tulevikku vaatama?
#000006
Esitlus ise ei olnudki pessimistlik, prognoosist vaatasid vastu numbrid kahanevast eestlaste osakaalust rahvastikus ning arutelu all olid mõned mõtted, mida silmas pidada tulevikus väheneva rahvaarvuga riigi juhtimisel.
#000007
Mõistsin, et võib-olla ei teadvusta paljud statistikaameti graafikuid reaalsusena. Asi on ka selles, et kui vaadata Eestit tervikuna, elab statistikaameti prognoosi kohaselt aastal 2080 Eestis ca 1,2 miljonit inimest ning tõenäoliselt on ka selle rahvaarvuga riiki pidada täiesti võimalik.
#000008
Tõsi, osa sellest prognoosinumbrist on uussisserändajad ning see sisaldab rahvusriigi vaates juba üksjagu probleeme, aga see on eraldi teema.
#000009
Saaremaa arengukonverentsil esitatud ettekanne ei olnud pessimistlik nägemus, paraku on see realistlik nägemus.
#000013
Fakt on see, et enamik neid inimesi, kes aastal 2045 Saaremaal elavad, peresid loovad ja lapsi saavad, on juba sündinud. Nii on tulevaste lapsevanemate arvu näol juba praegu ette määratud, kui palju saab tulevikuski Saaremaal lapsi sündida.
#000015
On paradoksaalne, et peamine poliitika, kus osa inimesi pikaajalise demograafilisi prognoose tõsiselt võtab, on pensionidebatt. Siis on osad debateerijad kaljukindlad, et meie rahvastik väheneb ja vananeb suure kiirusega ja seda trendi muuta pole võimalik.
#000018
Neid, kes püüavad mõelda selles suunas, kuidas rahvaarvu kahanemist peatada, teha nii, et meie peredes sünniks ja kasvaks rohkem lapsi, et oleks rohkem suuri peresid, peetakse pigem lootusetuteks unistajateks.
#000022
Mina näen rahvastikuministrina oma peamist rolli aga just selle trendi muutmises. Me peame vaatama üle oma senise poliitika – mida me oleme teinud, et Eesti oleks peresõbralik, mida teised riigid on teinud, et laste arvu kasvatada, ning mida me saame ise õppida ja teha, et meid oleks tulevikus rohkem.
#000023
Seepärast on valitsuse tegevuskavas minu ülesanne koostada sündimust toetava perepoliitika pikaajaline visioon, mis saaks aluseks uuele ja eesmärgipärasemale perepoliitikale.
#000024
Lapsed, meie järeltulev põlv, tulevane rahvas, kasvab üles perekondades. Mida tugevamad pered, seda elujõulisem rahvas. Viimased kümme aastat on perepoliitika kujundamine olnud sotsiaalministeeriumi ülesanne. Seda tööd on tehtud ministeeriumis hästi.
#000025
Rahvastikupoliitiline vaade oli valitsuse töös aga fookuses viimati kümme aastat tagasi rahvastikuminister Urve Palo ajal.
#000026
Ajad muutuvad, enamus peresid ei vaja igapäevast sotsiaalabi, toidupakke ja muud taolist. Vajame turvavõrku abiks, kui midagi peaks juhtuma, näiteks kui vanemad kaotavad töö, kui laps jääb haigeks, aga ka sellisteks olukordadeks, kui lapsel on erivajadus või puue, või nagu on juhtunud ka hiljuti, et pere suurenes korraga nelja liikme võrra. Tähtis on, et inimesed ei jääks siis üksi.
#000027
Sel enamikul peredest, kes sotsiaalabi ei vaja, on hoopis teised ootused ja mured. Üks olulisemaid küsimus on eluase. On suur vahe, kas osta elukaaslasega kahasse kahetoaline korter või eluase, kuhu mahuks kitsikust tundmata lisaks ka kolm kuni neli last. Ka toidule, riietele, harrastustele, meelelahutusele, transpordile jne kulub suures peres kordi rohkem raha kui väikeses.
#000028
Igas suuruses lastega perele on väga oluline ka teenuste kättesaadavus ja kvaliteet – lasteaed, kool, huvitegevused, arstiabi. Niisamuti on oluline turvaline keskkond ja muidugi kindlus töökoha osas ning tööandja toetav suhtumine lapsevanematesse.
#000029
Tänapäeval kimbutab paljusid riike, sh Eestit, veel üks oluline laste sündi takistav probleem – perede ebapüsivus, sest kui minnakse lahku, ei sünni sageli ka lapsi juurde. Selle probleemi kõrval tunduvad isegi varasemalt mainitud keerukad küsimused lihtsad, aga see ei tähenda veel, et peaksime käega lööma.
#000030
Kindlasti tuleks tõsiselt mõelda, kas ja kuidas noori ette valmistada pereeluks, et nad oskaksid perekonda väärtustada, peresuhteid hoida, erimeelsusi lahendada ja koos tugevamana edasi minna. Ehk tasuks üle vaadata ka perekonnaõigus, kas see ikka toetab usalduslike, kestvate ja kindlustunnet pakkuvate peresuhete loomist?
#000031
"Nalja pärast öeldakse, et ega lapsega kasutusjuhendit kaasa ju ei saa, kuid äkki siiski peaks saama?"
#000032
Samuti vajavad lastega pered nõu ja abi, et vanemana toime tulla tänases ühiskonnas, kus pere on lastekasvatamises küllalt üksi, ilma vanavanemate õpetussõnadeta ja võib-olla ka kogukonna toeta. Nalja pärast öeldakse, et ega lapsega kasutusjuhendit kaasa ju ei saa, kuid äkki siiski peaks saama? Osa juhendist võiks ju kätte anda varakult koolipingis ning hiljem lapsevanemana saaks seda siis juba erinevate koolituste ja nõustamise kaudu pidevalt täiendada.
#000033
Rahvastiku arengus on oluline veel seegi, et me eakamana aktiivsed, töökad ja terved oleksime. Eluiga ja tervis on küsimused, mis puudutavad otseselt ka rahvaarvu. Kui elame tervelt kauem, pole rahvastiku vananemine probleem, kuigi seda praegu paljud kardavad.
#000035
Tasub meenutada, et kunagi peeti juba 50-aastastki raugaks, aga nüüd ollakse selles vanuses igati aktiivne ja tegus. Meie peamine probleem ei ole mitte inimeste vanus, vaid tööturu tõrjuv suhtumine vanemaealistesse, mis peab muutuma ja kindlasti tasapisi muutub ka. Pikk, terve ja tegus elu on ju see, millest inimkond on unistanud, seega olgem tänulikud, mitte paanikas.
#000036
Mul on hea meel, et on rahvastikuministri meeskond komplekteeritud, oma tööd teeb riigikogu rahvastikukriisi probleemkomisjon. Paljud tööd juba hooga käimas ning mitmed algamas.
#000039
Mart Rannut: lapsed sünnivad armastusest, mitte hirmust Eesti riigi pärast
#000042
Priit Sibul: viimane eestlane kustutagu tuli?
#000043
Solman: välismaalaste suur sisseränne tekitab muret
#000046
Lauri Vahtre: noortele, kes muretsevad pensioni pärast
#000047
Jonna Pechter: mis saab siis, kui pensionifondist on raha välja võetud?
#000048
Tea Danilov: talentide sisserände mõistmisest ja mõõtmisest
#000049
Vanad inimesed vajavad depressiivsuse ennetamiseks rohkem tähelepanu
#000050
Solman tahab riikliku süsteemi abil peresid lepitama hakata
#000051
Indrek Neivelt: vaidlus pensioni teise samba üle on äärmiselt positiivne
#000052
Rahvastikukriisi probleemkomisjon kohtub Soome eestlastega
#000053
Piret Räni: vajame maherahvuslikku ärkamisaega
#000054
Peeter Laurits: vajame radikaalselt uutmoodi operatsioonisüsteemi
#000057
Solman liidaks Välis-Eesti toetusrühma esindaja globaalse eestluse töögruppi
#000058
Ülo Mattheus: riik karjainstinkti võimuses
#000059
Keit Pentus-Rosimannus: globaalsed eestlased ja suured muutused
#000060
Mari-Liis Jakobson: kui globaalne on globaalne eestlane?
#000061
Indrek Neivelt: meie elukvaliteet on maailma väga kitsas tipus
#000062
Peeter Espak: kuidas valest saab teaduslik fakt
#000063
Harri Tiido: populismist laiemalt ühe prantsuse autori pilgu läbi
#000064
Erkki Kubber: kolme kriisi õppetunnid ühiskonna muutmiseks
#000065
Andra Siibak: laste õigused vajavad andmerikkas maailmas paremat kaitset
#000066
Aet Laigu: mida sina, naisrežissöör, meestest ja oma filmist üldse tead?
#000068
Powelli sõnul jätkab föderaalreserv intressimäärade tõstmist
#000070
Rosin: sõja jätkudes on 2024. aasta eelarve Venemaa jaoks suur väljakutse
#000071
Bassino tuli ülisuurslaalomis Shiffrini ees maailmameistriks
#000072
Otseülekanne kell 14: sõnajulguse missioonipreemia tseremoonia ja vestlusring
#000073
Nestor: Eestis pole kunagi varem laenuvõlgnevused nii väikesed olnud
#000075
Kell 21.40 "Valimisstuudio": erakonnad haridusest, kultuurist, teadusest
#000076
Eckhoff sel hooajal ilmselt ei võistle ja kaalub ka karjääri lõpetamist
#000077
Türgis ja Süürias on maavärina tagajärjel hukkunud juba ligi 10 000 inimest
#000078
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000083